Diari Oficial de la Generalitat Valenciana


Sumari del DOGV 7146, del 06-11-2013 (2013/10013)

RESOLUCIÓ de 2 d'octubre de 2013, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i publicació de l'acord de revisió salarial per a la campanya que s'inicia l'1 de setembre de 2013 i conclou el 31 d'agost de 2014 en el Conveni col·lectiu de recol·lecció de cítrics de la Comunitat Valenciana (Codi: 08903078436762).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7146

Data del DOGV
:   06-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10141


Data del document
:   02-10-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 2 d'octubre de 2013, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i publicació de l'acord de revisió salarial per a la campanya que s'inicia l'1 de setembre de 2013 i conclou el 31 d'agost de 2014 en el Conveni col·lectiu de recol·lecció de cítrics de la Comunitat Valenciana (Codi: 20887670904966). [2013/10765]  
Vista l'acta de l'acord sobre revisió salarial per a la campanya que s'inicia l'1 de setembre de 2013 i conclou el 31 d'agost de 2014 en el Conveni col·lectiu de recol·lecció de cítrics de la Comunitat Valenciana, subscrit, de part empresarial, per representants de CGC i APECA, i de part dels treballadors, per representants del sindicat UGT, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències transferides segons el Reial Decret 4105/82, de 29 de desembre, resolc:  
  
  
Primer  
Ordenar que siga inscrit en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acta.  
  
Segon  
Disposar-ne la publicació en el Diari Oficial de la Comunitat Valenciana.  
  
València, 2 d'octubre de 2013.- El subdirector general de Relacions Laborals: Reyes Maximiliano Coronado Coronado.  
  
  
CONVENI COL·LECTIU PER A LA RECOL·LECCIÓ DE CÍTRICS DE LA COMUNITAT VALENCIANA  
  
Per CGC  
Francisco José Martínez Serrano  
Inmaculada Sanfeliu  
Vicente Fenollar Gisbert  
Enrique Ribes Campos  
  
Per APECA  
Joaquín José Ferragud Girbés.  
  
Per UGT  
Enrique Bolufer Font  
Juan Carlos García Cobo  
Ricardo Naval Borrás  
Ramona Olmos Gómez  
José Enrique Laza Solá  
  
Assessors  
Manuel Bono Donat.  
Robert Barberá Martínez  
Rosario Benítez Morón  
  
  
València, a les 12.00 hores del dia 19 de setembre de 2013, en els locals del Comité de Gestió de Cítrics a València, carrer Monges de Santa Caterina, 8-4t, es reunixen els membres de la Comissió Paritària del Conveni col·lectiu de recol·lecció de cítrics de la Comunitat Valenciana, els noms dels quals figuren al marge.  
L'objecte de la present reunió és el de procedir a l'aprovació de les taules salarials vigents per a la campanya que s'inicia l'1 de setembre de 2013 i conclou el 31 d'agost de 2014, i s'aconsegix per unanimitat el següent,  
  
ACORD  
  
En aplicació del que establix l'article 6 del conveni col·lectiu, s'acorda revisar els salaris del Conveni col·lectiu per a la recol·lecció de cítrics de la Comunitat Valenciana per a la campanya 2013/2014, concretament per al període comprés entre l'1 de setembre de 2013 i el 31 d'agost de 2014, i s'acorda l'aplicació de les taules salarials que s'adjunten com a annex al present document que contenen un increment d'un 1 % i un 1,5 % sobre les taules del període anterior.  
  
S'encomana el depòsit i registre de la present acta davant de la Direcció General de Treball de la Generalitat Valenciana a Juan Francisco Argente Martín.  
I sense més assumptes a tractar, firmen el present document en el lloc i la data que consta en l'encapçalament.